Loksa Linnavolikogule 13.03.2019 nr 1-8/

**Otsuse eelnõu edastamine**

Edastame Loksa Linnavolikogu otsuse eelnõu „Pärandvara omandamine”

ALGATAJA: Loksa Linnavalitsus

TÜÜP: otsus

ALUS: pärimisseadus; kohaliku omavalitsuse korralduse seadus

ETTEKANDJA: abilinnapea

Lugupidamisega

Värner Lootsmann

Linnapea

Lisa:

Seletuskiri Loksa Linnavolikogu otsuse eelnõu „Pärandvara omandamine“ juurde

Loksa Linnavolikogu otsuse eelnõu „Pärandvara omandamine“

**Seletuskiri Loksa Linnavolikogu otsuse eelnõu „Pärandvara omandamine“ juurde**

2018. aastal suri Tallinna tn 7-3 korteri omanik Vytautas Greviškis. Teadaolevalt Eestis sugulasi kadunul ei ole, küll aga võib-olla sugulasi Leedus.

### Pärimisseaduse (PärS) § 10 lõige 1 sedastab, et päritakse seaduse järgi, kui pärandaja ei ole jätnud kehtivat testamenti või pärimislepingut. PärS § 18 lõikest 1 tulenevalt on pärijate puudumisel seadusjärgne pärija pärandi avanemise kohalik omavalitsusüksus. PärS § 125 lõige 1 sätestab, et kohalik omavalitsusüksus ei saa seadusjärgse pärimise korral pärandist loobuda.

Lähtuvalt ülalöeldust, teeb Loksa Linnavalitsus volikogule ettepaneku alustada pärandvara omandamist aadressil Tallinna tn 7-3.

Andres Kaskla (603 1253; andres@loksa.ee)

Abilinnapea



LOKSA LINNAVOLIKOGU

**O T S U S**

Loksa linn 21. märts 2019 nr

**Pärandvara omandamine**

Võttes aluseks pärimisseaduse § 10 lg 1, § 18 lg 1, § 125 lg 1, kohaliku omavalitsuse korralduse seaduse § 22 lg 1 p 8, Loksa Linnavolikogu

**o t s u s t a b:**

1. Alustada Vytautas Greviškise (ik 35809280214) pärandvara omandamist, milleks on 3-toaline korteriomand, aadressil Tallinna tn 7-3, üldpinnaga 52,2 m2, katastritunnus 42401:006:0490, registriosa 6488302.
2. Loksa Linnavalitsusel korraldada pärandvara omandamine.
3. Otsus jõustub teatavakstegemisel.
4. Loksa Linnakantseleil avalikustada otsus Loksa linna põhimääruse § 9 lõikes 1 sätestatud korras.
5. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, mil oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees